**Notă informativă**

**la proiectul de lege pentru modificarea Legii nr. 156/1998 privind sistemul public de pensii**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Proiectul de lege pentru modificarea Legii nr. 156/1998 privind sistemul public de pensii a fost elaborat de către Ministerul Muncii și Protecției Sociale. |
| 1. **Condițiile ce au impus elaborarea proiectului de act normativ şi finalităţile urmărite**
 |
| Proiectul de lege pentru modificarea Legii nr. 156/1998 privind sistemul public de pensii a fost elaborat în vederea executării Hotărârii Curții Constituționale nr. 11 din 26 mai 2022, conform art. 281 din Legea nr. 317/1994 cu privire la Curtea Constituţională, precum şi pct. 1 din Hotărîrea Guvernului nr. 1662/2002 privind modul de executare a hotărîrilor Curţii Constituţionale.În ședința din 26 mai 2022, în temeiul art. 135 alin. (1) lit. a) şi g) şi art. 140 din Constituţie, art. 26 din Legea cu privire la Curtea Constituţională, art. 6, 61, 62 lit. a) și e) şi art. 68 din Codul jurisdicţiei constituţionale, Curtea Constituțională a *recunoscut constituțional art. 24 alin. (1) din Legea nr. 156 din 14 octombrie 1998 privind sistemul public de pensii, în măsura în care pensia de urmaș se acordă și persoanelor indicate la articolul 25 alin. (1) din această Lege, inclusiv copilului minor și/sau soțului supraviețuitor al persoanei decedate – titular de pensie specială, care la data decesului a întrunit condițiile pentru stabilirea pensiei pentru limită de vârstă*.Conform prevederilor art. 24 alin. (1) din Legea nr. 156/1998, pensia de urmaș se acordă dacă persoana decedată beneficia de pensie pentru limită de vârstă sau de pensie de dizabilitate ori îndeplinea condițiile pentru obținerea unei pensii de dizabilitate. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul de lege nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidenţierea elementelor noi**
 |
| Proiectul vizat reglementează:* stabilirea pensiei de urmaș procentual din pensia pentru limită de vîrstă, în cazul în care persoana decedată a fost beneficiar de pensie specială, dar la data decesului aceasta a întrunit condițiile pentru stabilirea pensiei pentru limită de vîrstă;
* completarea alin. (1) al art. 24 din Legea nr. 156/1998 privind sistemul public de pensii cu o nouă poziție, și anume că *pensia de urmaș se acordă persoanelor îndreptățite dacă persoana decedată a beneficiat de pensie specială;*
* expunerea într-o redacție nouă a art. 26 din Legea nr. 156/1998, reglementîndu-se distinct cazurile în care pensia de urmaș se stabilește procentual din pensia pentru limită de vîrstă sau pensia de dizabilitate severă aflată în plată.

Amendamentele menționate, conform Hotărîrii Curții Constituționale nr. 11/2022, urmează să stabilească un raport rezonabil de proporţionalitate şi echitate între toate categoriile beneficiare de pensie de urmaș din sistemul public de pensii. |
| 1. **Fundamentarea economico-financiară**
 |
| Din cauza lipsei informației privind numărul beneficiarilor care vor solicita pensia de urmaș, calculată procentual din pensia pentru limită de vîrstă, în cazul persoanelor decedate, foști beneficiari de pensie specială, determinarea cheltuielilor suplimentare din bugetul asigurărilor sociale de stat este imposibilă.Cheltuielile totale pentru plata pensiilor sus-menționate vor fi acoperite din contul și în limita mijloacelor aprobate prin Legea bugetului asigurărilor sociale de stat pe anul 2023, nr. 357/2022. |
| 1. **Modul de încorporare a actului în cadrul normativ în vigoare**
 |
| Proiectul de lege pentru modificarea Legii nr. 156/1998 privind sistemul public de pensii se încadrează în cadrul normativ în vigoare și adoptarea acestuia va genera ca consecință necesitatea modificării Regulamentului privind modalitatea de calculare a pensiilor și modalitatea de confirmare a stagiului de cotizare pentru stabilirea pensiilor, aprobat prin Hotărîrea Guvernului nr. 165/2017. |
| 1. **Avizarea și consultarea publică a proiectului**
 |
| Anunțul privind inițierea elaborării proiectului actului normativ a fost plasat pe pe pagina web: [www.particip.gov.md](http://www.particip.gov.md) și poate fi accesat la următorul link:[https://particip.gov.md/ro/document/stages/\*/10161](https://particip.gov.md/ro/document/stages/%2A/10161).În scopul respectării prevederilor Legii nr. 239/2008 privind transparența în procesul decizional, proiectul și nota informativă vor fi plasate pe pagina web: [www.particip.gov.md](http://www.particip.gov.md) și pe pagina web oficială a Ministerului Muncii și Protecției Sociale, la compartimentul ,,Transparență decizională”, secțiunea ,,Proiecte supuse consultărilor publice”. |
| 1. **Constatările expertizei anticorupție**
 |
| Informația cu privire la rezultatele expertizei anticorupție va fi inclusă după recepționarea raportului de expertiză juridică. |
| 1. **Constatările expertizei de compatibilitate**
 |
| Proiectul de lege nu are ca scop armonizarea legislației naționale cu legislația Uniunii Europene. |
| 1. **Constatările expertizei juridice**
 |
| Informația cu privire la rezultatele expertizei juridice va fi inclusă după recepționarea raportului de expertiză juridică. |
| 1. **Constatările altor expertize**
 |
| Informația cu privire la rezultatele altor expertize va fi inclusă, după caz. |

**Secretar de Stat Corina AJDER**